TICON เชิญร่วมงานประกาศผลการดำเนินงานปี 60
TICON เชิญร่วมงานประกาศผลการดำเนินงานปี 60 ณ ห้องคันธวาส ชั้น 4 โรงแรม ดิ แอทธินีโฮเทล แบงค็อก
28 ก.พ. 2561

บริษัท ไทคอน อินดัสเทรียล คอนเน็คชั่น จำกัด (มหาชน) หรือ TICON ผู้นำตลาดพัฒนาอสังหาริมทรัพย์เพื่ออุตสาหกรรมรายแรกในไทย ที่ส่งมอบอสังหาริมทรัพย์เพื่ออุตสาหกรรม ทั้งโรงงานและคลังสินค้าให้เช่าคุณภาพสูง ทันสมัยในระดับสากล โดยมีลูกค้าชั้นนำให้ความไว้วางใจในหลากหลายกลุ่มธุรกิจ มีความยินดีขอเรียนเชิญท่านสื่อมวลชนร่วมงานแถลงข่าวในประเด็น “ไทคอน” ประกาศโรดแมปแผนการดำเนินธุรกิจ 3 ปี ทะยานสู่ผู้นำอันดับหนึ่งในระดับอาเซียน
พร้อมทั้งเผยแนวโน้มตลาดทั้งในภาคโลจิสติกส์ อี-คอมเมิร์ซและอุตสาหกรรม โดยมี นายวีรพันธ์ พูลเกษ ประธานเจ้าหน้าที่บริหาร และนายโสภณ ราชรักษา ผู้อำนวยการใหญ่ บริษัท ไทคอน อินดัสเทรียล คอนเน็คชั่น จำกัด เป็นผู้ให้ข้อมูล ซึ่งงานดังกล่าวจะจัดขึ้น ในวันและเวลาต่อไปนี้ วันอังคารที่ 6 มีนาคม 2561 เวลา 10.30 – 12.15 น. ณ ห้องคันธวาส ชั้น 4 โรงแรม ดิ แอทธินีโฮเทล แบงค็อก (โรงแรมพลาซ่าแอทธินีเดิม) สถานีรถไฟฟ้าเพลินจิต ทางออกที่ 2